Վիգեն Չալդրանյանն ընդգծել է՝ լավ է, որ իրենց թատերախումբը փողոցում չէ: «Այնպես չէ, որ ես կամ դերասաններից որևէ մեկը գիշերը չի քնում և մտածում է, որ մենք վատ պայմաններում ենք աշխատում: Այդպես չէ: Ամեն ինչ հիանալի չէ, բայց վատ էլ չէ: Իհարկե, մեզ շատ լավ պայմաններ են սպասվում: Կարծում եմ՝ թատրոնը սկսվում է շենքից: Ստանիսլավսկին ասում էր, որ թատրոնը սկսվում է կախիչից, բայց շենք պետք է լինի, որ կախիչ լինի: Թատերական ինստիտուտում հյուրի կարգավիճակում ենք արդեն տասնյակ տարիներ, և բեմը կիսում ենք ինստիտուտի հետ. ամսվա կեսը մերն է, կեսը՝ նրանցը: Այնինչ, թատրոնը կենդանի օրգանիզմ է. սիրտը չպետք է կանգնի, այն պետք է միշտ բաբախի»,- ընդգծեց Չալդրանյանը: